Man by besige kruising doodgeryFoto: ER24 ŉ Man is dood nadat hy Dinsdag by ŉ besige kruising in Johannesburg raakgery is. Russel Meiring, woordvoerder van ER24, het gesê ŉ klein bakkie het die man by die kruising van Ontdekkers- en William Nicolweg in Floracliffe getref. “Die oorsaak van die ongeluk is nog nie bekend nie. Paramedici se het die man se liggaam in die middel van die kruising aangetref,” het Meiring gesê. Hulle het die man ondersoek en geen tekens van lewe gevind nie. “Hy het verskeie noodlottige beserings opgedoen. Ongelukkig kon paramedici niks vir hom doen nie en hy is dood verklaar.” Die bestuurder van die bakkie is ongedeerd, maar was sigbaar getraumatiseer. Die kruising is vir verkeer gesluit terwyl owerhede ondersoek ingestel het. Die polisie ondersoek die voorval.